CHAMPIONSHIP-LIGAEN NEDRYKNINGSPLADSERNE
Vi sidder her efter sæsonens andet nederlag.
Simple fejl betød, at vi tabte, og at holdet skal stadig finde hinanden.
Det er hårdt at tabe til Southampton og West Brom i de første to kampe,
Rivaliserende fans elsker det.
Det er en benhård branche, og Parky vil vinde kampe. Han er under enormt pres.
På dette tidspunkt i sæsonen skal Parky finde ud af, hvem der er på holdet.
Hvem beholder han, hvem registrerer han?
Transfervinduet lukker den 1. september. Hvor mange ændringer vil Parky lave?
Det ved jeg ikke, men før vi taler om andre
er vi nødt til at tale om Ollie Palmer.
Har Ollie Palmer stadig en fremtid i klubben?
TO UGER TIDLIGERE
Vi spillede hjemme mod Hull City i Carabao Cup
og var bagud, så Phil måtte ændre noget.
Han kommer ind i stedet for Hardie.
Han sendte den store mand på banen. Ollie Palmer kom fra bænken...
McClean med venstre fod. Palmer stiger op.
Mål! Ollie Palmer.
...og scorede to fantastiske mål, der fik os op på 3-3 og i straffesparkskonkurrence.
Var man manuskriptforfatter, ville man nok have skrevet det sådan.
Ollie! Ollie! Ollie!
Har jeg gjort det godt i forsæsonen? Ja.
Kom jeg ind i Carabao Cup mod Hull City og scorede to mål? Ja.
Er jeg klubbens topscorer lige nu? Ja.
Men det er, hvad det er, og hvad der vil ske, vil ske, og det vil jo komme.
Et par dage før Hull City-kampen sagde træneren:
"Vi har skrevet under med nogen, der minder om din profil,
og jeg føler, at det er på tide, at du forlader os nu."
Det var hårdt, men uundgåeligt.
Jeg vil ikke bare være cheerleader. Ikke i nogen klub.
Swindon henter Wrexham-angriberen Palmer
Velkommen til Swindon, Ollie. Er du glad for at være her?
Ja, virkelig glad.
Krydsede arme.
Også over dit hovedet. Sådan.
Jeg har svært ved at adskille hjerte fra hjerne,
fordi han var en helt for så mange mennesker.
Jeg ved godt, at det bare er fodbold, men det går lige i hjertet.
Det er nok sværere at forlade Wrexham end at forlade andre klubber,
for de spillere, vi taler om, har været med fra start.
Rob, Ryan og Phil Parkinson har tryllet
med deres rekordkontrakt med den 195 cm høje angriber, Ollie Palmer.
Den spiller, vi købte af AFC Wimbledon...
McAlinden med en ripost. Den går ind!
Ollie Palmer bringer Wrexham foran.
...har spillet en stor rolle i vores oprykning fra 2. division.
Ollie og hans bidrag til klubben ændrede fuldstændig klubbens bane.
Hans sprudlende natur og hans gavtyvesind
bidrog også til den karakter, vi opbygger.
Fra det ene perspektiv er det trist, men fra det andet er det ren evolution.
Her er anderledes end i andre fodboldklubber.
Jeg har aldrig haft sådanne ejere eller fans, der ville gøre alt for mig.
Det er bare anderledes. Det har gjort, at vi er, hvor vi er.
Undskyld, det er min kone.
Jeg var midt i en følelsesladet tale.
Jeg erklærede lige min evige kærlighed til dig, min...
Din kærlighed til mig? Så fortsæt.
Nej, jeg talte om Wrexham. Vi ses om lidt.
Undskyld.
Skønt foto.
Vi vil savne Ollie meget, men han skal nok klare sig.
- Te og kaffe. Hvem er de til? - Teen her, og kaffen der.
- Tak. - Tak.
En svær start. Som sagt var vi uheldige ikke at få et point i Southampton.
Vi fortjente ellers et point.
Da det stod 1-1 mod West Brom, tænkte jeg: "Vi har dem." Men nej.
Jeg forventer, at vi klarer Sheffield Wednesday, men vi må være realistiske.
Hvert point, vi får i denne division, bliver afgørende.
Der er stort pres på Parky. Han har købt mange spillere.
Han har fået 30 millioner pund, et budget til at sikre oprykning.
Det er som en løkke om halsen. Velkommen til Championship.
Hej. Velkommen til Wrexham mod Sheffield Wednesday.
En kamp, der skal have os i gang med at samle point.
Det er et hold, der desværre har forfærdelige problemer uden for banen,
og det skal Wrexham udnytte.
Sheffield Wednesday Holdbus
Det dumme er, at hvis vi slår Sheffield Wednesday, vil nogle stadig sige:
"Det skulle de da også. De har så mange problemer. Det er en klub i krise."
Der er en version af historien, hvor vi er skurke.
Det fungerer ikke, og så siger vi: "Hvad skal vi gøre? Vi må sælge klubben."
Så er vi skurkene.
Sheffield Wednesdays situation begyndte i 2015, da Chansiri kom ind.
Jeg har købt Sheffield Wednesday Football Club for 37,5 millioner pund.
Der var store forhåbninger. Der blev kastet mange penge rundt.
Da covid ramte, begyndte det at gå rigtig skidt.
Chansiri har ikke udbetalt løn til tiden i fem af de sidste syv måneder.
Hverken spillerne, staben eller folk på billetkontoret fik løn.
Da de mennesker også blev påvirket, flød bægeret over.
Ud af vores klub!
Dejphon Chansiri, ud af vores klub!
Jeg er rasende over det, der er sket i Sheffield Wednesday,
for på ti år har ejeren solgt stadion,
fjernet træningsanlægget og har ikke investeret penge.
Holdet på banen er værre nu, end det var for ti år siden.
Det er en advarsel, man ser igen og igen.
Det er det mest skræmmende.
Det er ligemeget, hvor mange penge man har
eller kan få af andre, eller om man er milliardær.
Visse ting kan man ikke købe sig ud af.
SÆLG KLUBBEN
Sheffield Wednesday, en stolt klub med 158 år på bagen,
er næsten forvandlet til en zombie.
Men fansene er der stadig, og det betyder stadig noget.
Situationen med vores formand er hjerteskærende.
Virkelig hjerteskærende. Han skal sælge klubben.
Det faktum, at vi overhovedet kan stille med et hold, er positivt.
Vi er her for at vise dem, at vi støtter dem og står bag dem.
De holder en demonstration i sort og gult i weekenden. Det er det, alle vil have på.
Hvis du har guldtrøjen fra sidste sæson,
er det en god måde at vise solidaritet med Sheffield Wednesday-fansene.
Vi viser vores solidaritet med Sheffield Wednesday.
Rob sagde i går, at han støtter det og vil have guldtrøjerne solgt.
Vi har masser af guldtrøjer fra sidste år.
Vi kan lige så godt indsamle penge med vores guldtrøjer.
Hele overskuddet går til fonden.
Andre hold støttede også os, da vi var nede, så nu giver vi tilbage.
To mere i XL.
Jeg blev skadet ugen før, så det var jeg ked af.
Men så så jeg Robs søde tweet. Alle dem i Sheffield, jeg talte med, værdsatte det.
- Sort og guld, til den er solgt? - Vi håber.
Vi fik to uheldige resultater i starten, men i dag må vi da vinde.
Det er en stor dag. Vi får tre point på tavlen.
WREXHAM VS. SHEFFIELD WEDNESDAY DEN 23. AUGUST 2025
Iké Ugbo lægger den tilbage til den store målvogter, Horvath.
Og han skyder langt ud.
Ud af vores klub.
Dejphon Chansiri
Sheffield Wednesday-fans synger i protest, og alle Wrexham-fansene klapper.
Der er solidaritet mellem fansene.
O'Brien med et frispark.
Han sender den ind bag forsvaret. Den rammer Moore. Og der er mål!
Kieffer Moore scorer sit første mål for Wrexham!
Så står det 1-0!
- Store Kieffer. - Store Kieffer.
Sikke en spiller, han er.
Kieffer, godt gået!
Ja, Broadie!
Wrexham med bolden til udkanten af feltet.
Moore får den, hjulpet på vej af Broadhead.
Plads til Dobson. Han skyder.
Horvath parerer, men 2-0! Endnu et mål af Kieffer Moore.
Flot skud af Dobson. Moore med en simpel afslutning.
To angreb af Wrexham og to mål.
Wrexham!
Wrexham fører 2-0 efter pausen.
Kom så, spil stramt.
Wrexham! Wrexham! Wrexham!
Bannan, men opsnappet af Broadhead, som spiller den videre til Moore.
Han mener, der er frispark, men nej.
Det er farligt. Palmer kommer frem. Lægger den bredt, og den er god.
Bannan skal score, og det gør han. Wednesday er med igen.
Kampen føles helt anderledes nu.
Det ramte hårdt, for vi havde kontrollen, men pludselig lå bolden bag i nettet.
Pludselig er man på hælene.
Når man ikke vinder de første par kampe i en sæson, kan angsten snige sig ind.
Vi må afslutte det her og få de tre point for at få sæsonen i gang.
Han holder O'Brien tilbage. Jamal Lowe kan måske ramme.
Han sender indlægget, og der er plads. Efterfulgt af Palmer! 2-2.
En enorm skuffelse for Wrexham at miste tomålsføringen.
Det begyndte ellers at ligne vores første sejr i Championship.
Når man fører 2-0 over et hold som Sheffield Wednesday,
og det så ender uafgjort, føles det som et nederlag.
NEDRYKNINGSPLADSERNE
I weekenden spillede vi uafgjort mod Sheffield Wednesday.
Selvom vi førte 2-0, føles det som et nederlag.
Men Parky ved, hvad han skal arbejde på.
- Vi har brug for en sejr. - Der er pres på, for pengene er brugt.
- Og det er mange penge, ikke? - Der er bestemt pres på Parky.
Han sikrede oprykning tre gange, så vi kan ikke kritisere ham.
Men det er et andet niveau nu.
Når de taber et par kampe, glemmer folk, hvad de oprindeligt var tilfredse med.
Vi er for grådige. I 1. og 2. division vandt vi hver eneste kamp hver uge.
Men vi er i Championship nu.
- Der er mange gode hold. - Der er ingen nemme kampe.
Når man har haft den succes, vi har haft,
og når forventningerne er på det niveau, de er, og når mennesker er mennesker,
skal der altid være nogen at bebrejde.
Vil Parky være en af dem, der kaster håndklædet i ringen og siger:
- "Jeg har ført os så langt, jeg kan"? - Det bliver jeg tit spurgt om.
"Tror du, han er træneren, der kan føre os fremad?" Det ved jeg ikke.
Justin, hvem er den træner, der ligger sidst på trænerranglisten
i sæsonen 2025-26?
Der har vi Phil Parkinson fra Wrexham.
Kom så op i fart. Spil Josh. Sådan. Ja, godt, godt.
Phil Parkinson har spillet over 1.000 kampe som træner,
men kun 140-150 på Championship-niveau. Så det bliver en test for ham.
Phil Parkinson er en Wrexham-legende, men...
Parkinsons Championship-statistik er ikke god.
Hans seneste kampe der var med Bolton, som rykkede ned i 2019.
Phils tidligere roller som Championship-træner var i Hull og Bolton.
Men til Phils forsvar skal det siges, at de klubber havde problemer dengang.
Hvis man ikke giver folk redskaberne til at udføre jobbet,
så kan de jo ikke udføre det.
Parkinson har aldrig haft et hold, som han selv har bygget op.
Han har arvet hold, der kæmpede for at overleve
eller hold, der var underfinansierede, og det har han måttet håndtere.
Der er en ting, som Championship-klubberne
har for vane at gøre, og det er at fyre deres trænere,
hvis de ikke straks får succes.
Men sandheden er, at det sker, fordi folk ikke har tid til
at vente med at jagte præmien og komme i Premier League.
Jeg har været træner længe. Det er en resultatdrevet branche,
og alle har travlt med at give træneren skylden.
I hver sæson skiftes over en tredjedel af trænerne ud.
Man ved aldrig, hvor længe man er træner.
I næste kapitel i Wrexham-historien
får de nok et stort trænernavn. Phil Parkinson kan ikke føre dem videre.
Denne liga er nådesløs. Phil Parkinson har gjort mere for denne klub,
end de fleste trænere har gjort i historien.
Men hvis vi taber syv-otte kampe i træk, har Phil Parkinson alvorlige problemer.
Han fortjener så meget tid ...
- Han skal have en chance. - Al tid i verden.
Jeg bliver overrasket, hvis han stadig er Wrexham-træner sidst på sæsonen.
Jeg har mistet Joey, men jeg har mistet mere end en ven.
Det her er noget andet. Han var unik. Han var noget helt særligt.
Joey Jones op langs midten.
Han får bolden højt og dybt. Hovedstød ved linjen.
Alle kender til sir Joey Jones. Alle ved, at han er hr. Wrexham.
Hans bidrag til fodbold, især i Wales, er enormt.
Jeg har mistet en stor del af mit liv.
Fodboldverdenen sørger over Wrexham-legenden,
hr. Wrexham, Joey Jones, som desværre døde i en alder af 70.
Det er svært at sætte ord på, hvad han betød for os.
Han har været min helt. Han elskede fodboldklubben.
"Legende" bruges alt for ofte i fodbold. Joey Jones er et fodboldikon.
Joey Jones står klar i midten. Hovedstød, og den går ind.
Joey Jones har scoret sit første mål for Wales.
Han vandt to Champions League-titler og to ligatitler med Liverpool.
- Han spillede for Chelsea. - Men han kom altid tilbage til os.
Han var assistenttræner og tog sig godt af sit hold.
Han ville aldrig i rampelyset. Han var aldrig ude foran kameraet.
DEN 30. OKTOBER 2021
- Joey Jones. - Hej.
- En fornøjelse at møde dig. Og en ære. - Det er en fornøjelse at møde dig.
- Tak for alt. For byen og klubben. - Det er mig, der takker jer.
Jeg mødte Joey, da jeg var 14.
Det var starten på et 56 år langt særligt og unikt venskab.
Vi havde ikke meget dengang. Jeg havde ikke engang råd til fodboldstøvler.
Jeg ved ikke, hvor Joey fik dem fra, men han havde altid nye støvler på.
Da han kom til Wrexham, vidste vi ikke, hvad der ville ske.
Vi vidste ikke, at han nok skulle spille i verdens største klubber.
Han blev en legende og et ikon. Som han gjorde alle steder, han spillede.
For han spillede med hjerte
og lidenskab og de knyttede næver, som var hans forbindelse til fansene.
Han viste, at han ville give dem alt.
- Han er en stor fyr. - Ja. Nej, jeg er bare meget lille.
Jeg tror, at alle på dette stadion
og alle, der har mødt Joey Jones, ved, hvilket utroligt menneske han var.
Han var bare glad for at spille det spil, han elskede.
Sikke en karriere, han fik i fodbold. Han vandt alt.
Helt utroligt. Den første waliser, der vandt Champions League, som han sagde.
Og han sagde altid til mig: "Mickey, den pokal er ikke så tung."
Men det var uden for banen, hans sande kvaliteter lå.
Joeys eftermæle vil aldrig dø.
Liverpool vil bevare det. Og Huddersfield og Chelsea, men dette er hans hjem.
Mickey får det svært de næste par måneder, for han og Joey var to alen af et stykke.
For Mickey vil det være som at miste sin højre arm.
Joey kom med Mickey Thomas, og de to sammen var som små børn.
De grinede og lavede sjov hele tiden.
Jeg accepterer ikke, at han er død.
Det ved jeg, han er, men jeg troede ikke på, han var syg,
for det kunne jeg ikke fornemme i ham. Joey var altid min styrke.
Han var så stærk for mig.
Han er mit hjerteslag. Det har han været hele mit liv.
Det er den sørgeligste dag i mit liv. Han er død. Jeg kan ikke få ham tilbage.
Han er min ven. Altid.
Han dør aldrig i mine øjne. Gud velsigne ham.
Wrexham gav mig chancen. Jeg er så heldig, at jeg kom hertil.
Jeg ville ikke ændre noget. Hvis jeg skulle starte karrieren forfra,
ville jeg stadig starte i Wrexham, for det er stedet at være.
Tak.
Wrexham AFC's Officielle fanbus
Pats Busser
- Vi skal til Millwall i dag. Til The Den. - Vi har brug for sæsonens første sejr.
Lad os være ærlige. Vi har ikke fået den bedste start, vel?
Jeg går ikke i panik, men det gør mange.
Millwall er en legendarisk klub i engelsk fodbold.
Dommer Norman Burtenshaw sagde, at han blev båret halvt bevidstløs
af banen på grund af et bevidst angreb fra en tilskuer.
Klubben er kendt for den slags.
Det er det syn på Millwall, folk har.
I Millwall ser tilskuerne på bag bure og pigge.
Sådan så det ud i Millwall sidste år,
da der var alvorlig ballade inde på og uden for banen.
Millwall-fans nyder det ry, de har
for at være en forfærdelig klub og et skrækkeligt sted at spille.
"Ingen kan lide os. Vi er ligeglade," synger de vist.
Ingen kan lide os Ingen kan lide os
Vi er ligeglade Vi er Millwall
Når man kommer til Millwall, skal man fandeme holde sammen.
Husk at nulstille som en gruppe.
Vi hører til her, og vi viser det fra 1. til 94. minut i dag.
Det er sådan, vi kan få publikum til at gå amok.
DEN 30. AUGUST 2025
Vi er i the Den.
Det mest følelsesbetonede af alle steder
for Wrexham at teste sig selv mod et Millwall-hold,
der gør det rigtig godt lige nu.
Wrexham sparker kampen i gang. Det bliver en test af karakter og teknik.
Dobson er for langsom, og Emakhu får bolden. Han kan ikke stoppe ham.
Sikke en tackling af Matthew James. Det var tre mod to.
Bare tjek. Tjek!
- Tackling af Emakhu på Cleworth... - Hvad?
... som har skadet sin ankel...
...til Millwall-spillernes glæde. Han ser fortvivlet ud.
HALVLEG
Anden halvleg, og vi spiller mod fansene.
- Kom så, røde! - Kom så, røde!
Deres fans fortsætter med at larme.
Man skal virkelig kunne spille defensivt i disse udekampe.
Rul bolden hurtigere! Flyt den hurtigere!
Godt indlæg. Moore lobber den over målmanden og scorer!
Kieffer Moore holder øje med bolden og skal bare omdirigere.
Den sniger sig ind ved stolpen til 1-0.
Wrexham!
Der er to minutter tilbage.
Bolden til Emakhu, som prøver at sætte Dobson af.
Flot klaret. Dobson opsnapper. Clearet af James.
Ingen Wrexham-spillere i syne.
Vi skal holde på bolden. Tiden går.
Lang bold, og Ward kommer langt ud.
Han har den ikke. Er der noget? Dommeren siger nej. Den går forbi!
Der var ellers tomt mål. Ward er kommet til skade.
Han har virkelig ondt. Millwall og Wrexham kalder på hjælp.
Dommeren dømte ingenting. Han ser fortvivlet ud.
- Hvordan har du det? - Millwall brækkede fandeme min arm.
- Giv mig noget. - Smertestillende.
Stop kampen, stop kampen!
- Hans arm! Hans arm! - Rør den ikke.
Udskiftning.
Ja, Arthur, ind med dig. Han kommer ud.
Er du der, Ward? Er du der? Hold ud. Bare tal til mig.
Kom så, min ven.
Mange Millwall-fans står op og klapper, mens han bliver båret ud på en båre.
Lad os håbe, at det ikke er så alvorligt, som det ser ud.
Her kommer Okonkwo.
Det er altid slemt at se en holdkammerat komme til skade. Det ønsker man aldrig.
Men det gav mig mulighed for at bevise for alle, og vigtigst af alt for mig selv,
at jeg er klar til dette niveau.
Jeg var nervøs og virkelig spændt. Det var min Championship-debut.
God bold.
Og han skyder på mål!
Sikke en redning! Helt latterlig god.
Jeg reagerede bare. Jeg vendte mig bare om og reddede den.
Sikke en redning.
McClean med en snyder ind i feltet. O'Brien er der. Kan han afslutte? Ja!
Wrexham vinder i Millwall! I det 109. minut!
Fantastisk indlæg af McCLean, og sikke en afslutning af O'Brien.
Spids vinkel, men løftede den over Benda.
Wrexham!
For første gang siden 1982 vinder Wrexham i andenbedste række.
FULD TID
Deres fans er henrykte.
Tre point på tavlen. En sejr på udebane. Wrexham, vi er på vej.
Det er en god dag, når man holder målet rent, endda i en vigtig udebanesejr.
Arbejd med fødderne. Godt.
Godt.
God bedring til Danny Ward efter hans forfærdelige skade.
Det så smertefuldt ud. Han vil være ude i et par måneder.
Albuen gik af led, og ledbåndene og senen er forsvundet på en måde.
Han runder endda aftenen af med at bestille McDonald's på en tankstation.
Mentalt er det svært at komme sig over en skade. Man kan have brug for
- McDonald's for at løfte stemningen. - Jeg er helt enig.
Dobbelt cheeseburger? Big Mac-menu?
Jeg havde været på hospitalet i timevis.
Jeg er ligeglad. Jeg kan bare se, at du tilføjer ekstra ost for ti pence.
- Det er alt, jeg kan se. - Nej, jeg tog isen ud af colaen.
- "Ingen is". - Ekstra pomfritter.
At se ham ligge der var skræmmende af flere grunde.
Da jeg så, at han var på McDonald's den aften, vidste jeg, at han var okay.
Men hvor længe ville han være ude?
Jeg skal have tre måneders genoptræning. Jeg kan forhåbentlig spille inden fire.
Lad os se, hvor langt du kan komme op.
Det hele er lidt sløret, men jeg kan huske, at jeg tænkte:
"Hvorfor? Hvorfor nu?"
Jeg var lige kommet ind i et flow i den tilbagevenden, jeg drømte om.
Det har flasket sig, og jeg er kommet på holdet, men nu...
Pis.
Det bliver hårdt, men gjort lettere af folk omkring mig.
Det er første gang, jeg har været et sted, hvor alle er så meget sammen om alt.
Klubben har altid været i mit hjerte, fra første gang jeg så min første kamp.
Det var det, jeg havde brug for på det tidspunkt i mit liv.
- Ses i morgen. - Hej.
- Giv lyd. - Jep. Vi ses.
Send det til mig, som vi aftalte, og så tager vi den herfra.
DEN 1. SEPTEMBER 2025
Vi vil gøre vores bedste.
TRANSFERVINDUET LUKKER
Sommerens transfervindue varer cirka ti uger,
hvor fodbolden åbner døren til vanviddet med transfer, salg og rekruttering.
Vi vidste, vi skulle forstærke holdet for at være konkurrencedygtige,
men vi havde kun en meget lille periode til det.
Det er sidste morgen. Vi skal have styr på flere ting,
men det er en kamp, hvor alle er mod alle.
Når vinduet lukker, kan der ikke laves flere ændringer på holdet.
- Det er Man City. - Hej, Mike.
- Velkommen til krigsrummet. - Hej.
Det er klubbens travleste vindue i Rob og Ryans tid her.
I sendte papirerne i aftes.
Det har været vildt. Jeg glæder mig til kl. 19. Hvis vi får dem, vi vil have.
Det skulle være her til morgen. Jeg får styr på lægetiden.
Der er masser at lave mellem nu og klokken 19.
Vores problem hedder Dominic Hyam.
- Vi kan ikke få lægetjekket klaret... - Godt spørgsmål.
Giv mig fem minutter. Jeg vender tilbage.
- Godt. Tak, Shaun. - Selv tak. Farvel.
For fanden da.
Det er en "Houston, vi har en Apollo 13"-udfordring.
Dominic Hyam er i Glasgow. Det alene burde være nok.
Burde hans agent ikke have fortalt os det?
Vi har lige lagt sidste brik i Phils puslespil med Blackburn, så vi er glade.
Men han er til landsholdssamling med det skotske landshold i Glasgow.
Vi prøver at få ham til lægeundersøgelse, men han er i Glasgow.
Vi har brug for ham i Manchester, og vi er i det nordlige Wales.
Vi har en tid klokken 15.
Ja, men jeg tror ikke, at vi kan få ham ned fra Glasgow i tide.
Jeg må bare sige: "Okay. Hvad vil du? Du har mulighed for at få en kontrakt..."
- Ja. - Jeg vil ikke have det på kamera.
VENT VENLIGST
Transfervinduet er endelig lukket. Sidste dag er altid travl.
Det sidste køb på den sidste dag blev Dom Hyam.
Wrexham-fans sagde: "Det gik vist i vasken."
Nej. Dom Hyam blev bekræftet som sidste mand kl. 23.
Det har været det vildeste sommertransfervindue.
13 spillere ind, 16 spillere ud.
De tre tilføjelser på sidste dag er kæmpestore.
Vi har aldrig set noget, der minder om Wrexhams sommertransfervindue.
De har skrevet kontrakt med et helt nyt hold.
De har brugt flere penge denne sommer, end i klubbens 161 år tilsammen.
Vi har brugt mange penge, men mange af de hold,
vi konkurrerer mod, har bygget deres nuværende hold op i årevis.
De penge, vi har brugt, er kun gået til at indhente
den position, de allerede er i.
Vi er forskellige. Man skal konkurrere på lige vilkår,
men uden den investering over en længere periode, er det en udfordring.
Vi fik 13 spillere ind.
Samtidig prøver vi at få nye folk ind og akklimatisere dem hurtigt.
Bare lidt mere, Sheafman.
Det er næsten et helt nyt hold, som folk skal lære at kende.
Jeg bliver nervøs over alle de penge.
Vi er nødt til at kunne konkurrere, men jeg kan ikke slippe den gamle fan.
"Åh gud. Hvad hvis det går galt?"
Gode spillere betyder ikke nødvendigvis, at man har et fantastisk hold.
Jeg ved ikke, om de er rigtige holdspillere,
eller om de er spillere, der kun spiller for sig selv,
som bare vil have bolden og prøve at score.
Det vil tiden vise, men ja, jeg er nervøs.
Tid! Få jer noget at drikke.
KAMPDAG
DET GAMLE WREXHAM AFC
Vi er tilbage på Racecourse for at møde QPR.
QPR. Jeg synes, at de har
det der uortodokse, iltre flair-spil, som QPR altid har haft.
De er kendt for at have uforudsigelige angribere.
Jeg forventer en hård kamp.
Colin, lad os få et foto af os tre. Det er det, du vil have. Med den bag dig.
- Solen er lige kommet frem. - Den vej. Kom denne vej.
Tak.
- Kan du se Millie? - Ja, hun er her.
Hvad så, Millie?
- Hvordan går det? - Hvordan går det, Ryan? Det går fint.
- Georgie Evans er rejst. - Ja.
Det er ham, jeg har på trøjen.
- Ja, George er... - Jeg elsker Georgie.
- Vi kaldte ham Smukke George. - Hvordan vidste du det?
- Det gør jeg. Gør du også? - Ja.
Det vidste jeg ikke.
Queens Park Rangers-kampen. For det første
brugte vi hele Canadas BNP på spillere.
Hvad så? Rart at møde dig.
Velkommen.
- Dom. Hvordan går det? - Rart at møde dig.
Der er så mange nye ansigter overalt.
Overalt.
Rart at møde dig.
- Reuben. - Reuben. Rart at møde dig.
Jeg må have snydesedler.
Og Max Cleworth kom i puberteten.
MAX CLEWORTH FORSVARSSPILLER
Det tog mig et øjeblik at indse: "Gud, det er Max."
Det bliver en fascinerende kamp. Wrexham mod QPR.
Begge hold har handlet meget i transfervinduet
og skal have spillerne spillet sammen. Det er også spændende.
QPR ser stadig stærke ud.
Der er rod foran målet, og Okonkwo kan ikke nå den.
Vi dukkede op her og fik klø.
Kone hamrer bolden afsted.
Det efterlod et mærke. Et rødt mærke.
Husk at trække vejret.
- Fuck, tak. - Husk at trække vejret.
Han er alene med Okonkwo og lobber den over. Genialt mål.
Er din mave en schweizerost?
Jeg har ingen mave mere. Jeg skiftede til en stomipose.
Det er effektivt. Jeg kan anbefale det.
Dommeren fløjter af.
FULD TID
Frustrerende for Wrexham.
Vi forsvarede ikke godt. Vi havde spillere for 20 millioner pund på bænken.
De siger, at holdet skal spilles sammen,
men de kunne have sat to-tre spillere ind. De har trænet sammen i to uger.
Af og til skal Parkinson ændre taktik.
Men at tabe hjemme... Vi burde være en fæstning.
At tabe 3-1 hjemme til QPR er ikke ligefrem et eventyr.
Det var slemt.
Vi ligger på 21. pladsen lige nu.
Pludselig går man fra at håbe at være konkurrencedygtig
til at håbe, at vi ikke rykker ned.
Sidste sæson satsede vi alt, og vi satser stadig alt.
Men efter at have brugt så mange penge, ja, men også tid,
energi og følelsesmæssig output,
er spørgsmålet jo, om det er her, vi vil være?
Vi har en sejr, en uafgjort og tre nederlag.
Det er ikke der, vi vil være.
- Jeg siger bare min mening. - Gør endelig det.
Ja, men jeg har jo intet filter.
Jeg er bare Trina, rengøringsdamen.
KATRINA JONES WREXHAMS PEDEL
Jeg har arbejdet for Wrexham i fire år.
Jeg havde aldrig været her, før jeg begyndte at arbejde her,
og så forelskede jeg mig i stedet og menneskene.
Det er som en ekstra familie. Det er en god arbejdsplads.
Jeg har kun været til én kamp her, og jeg gør det ikke igen.
Der var 13.000 tilskuere på stadion, om hvem sidder så ved siden af mig?
Min skide eksmand. Man kan ikke skrive det bedre, vel?
Jeg har ikke heldet med mig i denne fodboldklub.
Om jeg så faldt i en dillerbrønd, ville jeg sutte min tommelfinger.
De skal betale mig, hvis jeg skal se endnu en fodboldkamp.
Jeg vil hellere se den hjemmefra.
Det værste er rengøringen af de offentlige toiletter.
Når vi har vundet pokaler og den slags, så er omklædningsrummene...
Et under, at jeg ikke har slået dem ihjel.
Der lugtede som et bryggeri flere dage senere,
og Ollie Palmer kastede salat overalt.
Vi rykker op! Vi rykker op!
Det irriterede mig virkelig.
Jeg har mødt mange gode spillere. Nogle, der er rejst, har stadig kontakt.
Will Boyle skrev til mig, da han rejste, at jeg var klubbens hjerteslag. Så skønt.
Søndag morgen. Hvad har drengene efterladt til mig?
Nå, det er ikke så slemt.
QPR, altså. Lidt af en...
Ja. Lidt af en skuffende kamp.
QPR fortjente sejren i går. Vi var meget langsomme.
De var elendige.
Jeg må sige det. De var elendige.
Men de havde masser af chancer. Det var bare ikke vores dag.
Vi har mange nye fyre, der lige skal finde hinanden.
Det vil tage dem noget tid at vænne sig til at spille med hinanden.
De må... De må finde ud af det. Det er jeg sikker på, Phil Parkinson gør.
Jeg vil bare se dem vinde
og vise alle i Wrexham, at de kan gøre det igen.
De skal bare tro på det. Det er op til Phil og hans team.
Phil er en meget blid mand. Han er meget venlig.
Måske skulle de sende mig ind for at råbe ad dem og få styr på dem.
Jeg holder jo aldrig kæft. Det er problemet.
Phil Bennett kalder mig "Munddiarré".
Jeg er sikker på, at drengene kommer mandag morgen og er klar.
Bedre, end jeg kunne have ønsket mig. Så glad. Det er fantastisk.
Alle kender hr. Wrexham.
Mine venner og jeg mente, at han fortjente en hyldest,
og det skulle være permanent. Men hvor skulle det være?
Der er kun et sted, der passer perfekt til Joey.
Jeg mødtes med Wayne, og vi indsamlede beløbet til at få det gjort.
Jeg synes, det er perfekt til Joey. Forhåbentlig hænger han her for evigt.
Han er jo hos os for evigt, men ja.
Han står på banen og vinker sin knytnæve ud til fansene, som han plejede.
Fuld af lidenskab.
Jeg kom bare for at se det. Familien er stolt af det.
Det er følelsesladet.
Jeg har min søn og mit barnebarn med. Alle er glade.
Det er utroligt.
JOEY JONES' NEVØ
Det er rart, at hver gang man kommer til byen, er det det første, man ser.
Det er et stolt øjeblik.
Alle hyldesterne gør det klart, at han ikke længere er her,
men det er rart at vide, hvor højt alle elskede ham.
Det er første gang, jeg ser det.
Det er klassisk Joey, ikke?
Han er på den væg, og det vigtigste er "hr. Wrexham".
Joey er hr. Wrexham, og det vil han altid være.
Det er en storslået hyldest til en,
der nok er det bedste menneske, der har levet på planeten.
Jeg elsker ham.
Man kan ikke gå i Wrexham uden at blive mindet om, hvem og hvad vi har mistet.
Men tab er en del af spillet og livet,
og hvordan man håndterer at tabe, definerer, hvem man er.
Det var det, Joey Jones lærte os,
og hans arv lever videre i alle spillere, der tager den Wrexham-trøje på,
og minder alle om, at det eneste, man kan gøre, er at give alt, hvad man har.
- En, to, tre... - Joey!
Tekster af: Mille Dyre Egegaard